Սահակյանի ներկայացմամբ՝ հնգավալենտ (դիֆտերիա, փայտացում, կապույտ հազ, Հեպատիտ Բ եւ հեմոֆիլուսային վարակ) պատվաստումից ծնողներ կան, որ խուսափում են. «Մարդկանց վաղը պայմանավորված է համացանցում տարբեր կարծիքների առկայությամբ, սա անընդհատ քննարկվող թեմա է: Բայց քանի որ, այս պատվաստումը ջերմային ռեակցիա է առաջացնում, հիմնականում սրանից են ծնողները վախենում: Ծնողների մոտ այն համոզումն է, որ հիվանդությունները, եթե չկան, ավելի լավ է երեխաներին չտանջեն ջերմային ռեակցիայով: Բայց ես խնդրում եմ ծնողներին, պատվաստեք ձեր երեխաներին: Կրկնում եմ՝ վիրուսն ու բակտերիան սահմաններ չեն ճանաչում, եւ կարող են երկիր ներթափանցել ու առաջին թիրախը այս դեպքում կլինեն չպատվաստված երեխաները»: